ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतातील सक्रीय कोविड बाधितांच्या संख्येत घसरण; 132 दिवसांनंतर सक्रिय रुग्णसंख्या 4.28 लाख वर
गेल्या तीन दिवसांपासून प्रतिदिन नव्या कोविड बाधितांची संख्या 30 हजारांहून कमी
नवी दिल्ली , 2 डिसेंबर 2020
भारतातील सक्रीय कोविड बाधितांच्या संख्येत लक्षणीय घसरण होत असून आजची रुग्णसंख्या 4,28,644 इतकी आहे. गेल्या 132 दिवसांच्या कालावधीनंतर प्रथमच रुग्णसंख्येने आज नीचांक गाठला आहे. याआधी, गेल्या 23 जुलै 2020 रोजी सक्रीय कोविड रुग्णांची संख्या 4 लाख 26 हजार 167 इतकी होती.
भारतात आता सक्रीय कोविड रुग्णांची संख्या सातत्याने कमी होताना दिसत असून सध्या सक्रीय असलेल्या रुग्णांची संख्या एकूण कोविड बाधित रुग्णसंख्येच्या फक्त 4.51% इतकी झाली आहे.
देशात नव्याने कोविड संसर्ग होणाऱ्या व्यक्तींची संख्या गेले तीन दिवस सातत्याने 30 हजारांपेक्षा कमी असलेली दिसून आली आहे. देशात गेल्या 24 तासांच्या कालावधीत 36,604 नव्या कोविड बाधितांची नोंद झाली, या कालावधीत 43,062 जण रोगमुक्त होऊन रुग्णालयातून घरी सोडण्यात आले. गेले पाच दिवस बरे झालेल्या रुग्णांची संख्या नव्याने बाधित रुग्णांपेक्षा जास्त आहे.
नव्याने रोगमुक्त होणाऱ्यांची संख्या आणि रोज नोंदल्या जाणाऱ्या नवीन बाधीतांची संख्या यांच्यातील फरक वाढत चालला आहे. कोविड बाधित बरे होण्याचे प्रमाण 94.03% वर पोहोचले आहे.
कोविड संसर्गातून पूर्ण बरे झालेल्यांची एकूण संख्या 89,32,647 झाली. रोगमुक्त होणारे आणि नव्याने बाधित यांच्या संख्येतील तफावत दिवसेंदिवस सतत वाढतच असून 80 हजारांचा आकडा पार करून सध्या ही तफावत 85,04,003 इतकी आहे.
नव्याने रोगमुक्त झालेल्या कोविड बाधितांपैकी 78.35% रुग्ण देशातील 10 राज्ये आणि केंद्रशासित प्रदेशांत एकवटलेले आहेत.
देशभराचा विचार करता, महाराष्ट्रात एका दिवसांत रोगमुक्त झालेल्यांची संख्या सर्वाधिक म्हणजे 6,290 इतकी असून त्याखालोखाल केरळमध्ये 6,151 तर दिल्लीत 5,036 रुग्ण रोगमुक्त झाल्याची नोंद झाली आहे.
नोंद झालेल्या नव्या कोविड बाधितांपैकी 77.25% रुग्ण देशातील 10 राज्ये आणि केंद्रशासित प्रदेशांतील आहेत.
केरळमध्ये एका दिवसात सर्वात जास्त म्हणजे 5,375 व्यक्ती नव्याने कोविड बाधित झाल्याची नोंद झाली, त्याखालोखाल महाराष्ट्रात 4,930 नव्या रुग्णांची नोंद झाली.
देशभरात गेल्या 24 तासांत 501 कोविड रुग्णांचा मृत्यू झाला. त्यापैकी 79.84% रुग्ण देशातील 10 राज्ये आणि केंद्रशासित प्रदेशांमधील होते. या मध्ये, सर्वात जास्त म्हणजे 95 रुग्ण महाराष्ट्रातील होते तर दिल्लीत 86 आणि पश्चिम बंगालमध्ये 52 रुग्णांचा मृत्यु झाला.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
संरक्षणमंत्री राजनाथ सिंह उद्या माजी सैनिक कल्याण विभागातर्फे नवी दिल्ली येथे आयोजित सशस्त्र सेना ध्वज दिन सीएसआर परिषदेला उपस्थित राहणार
नवी दिल्ली, 28 नोव्हेंबर 2022
संरक्षण मंत्रालयाच्या माजी सैनिक कल्याण विभागातर्फे उद्या नवी दिल्ली येथे चौथी सशस्त्र सेना ध्वज दिन कॉर्पोरेट सामाजिक उत्तरदायित्व  परिषद आयोजित करण्यात आली आहे. संरक्षणमंत्री राजनाथ सिंह या कार्यक्रमाचे मुख्य अतिथी असतील. माजी सैनिक कल्याण विभागाने माजी सैनिक, विधवा आणि त्यांच्यावर अवलंबून असलेल्यांच्या पुनर्वसन आणि कल्याणासाठी केलेल्या कार्याची आणि त्यादृष्टीने कॉर्पोरेट सामाजिक उत्तरदायित्व  निधीचा ओघ वळवण्यासाठी केलेल्या प्रयत्नांविषयी माहिती देण्याच्या उद्देशाने ही परिषद आयोजित केली आहे.
या प्रसंगी, संरक्षण मंत्र्यांच्या हस्ते सशस्त्र सेना ध्वज दिन निधी  साठी एका नवीन संकेतस्थळाचं अनावरण होईल. AFFDF हे नवीन संकेतस्थळ ऑनलाइन योगदानाला प्रोत्साहन देण्यासाठी विकसित केलेले संवाद साधण्यायोग्य आणि वापरायला सुलभ असे संकेतस्थळ आहे. राजनाथ सिंह यांच्या हस्ते सशस्त्र सेना ध्वज दिनानिमित्त या वर्षीच्या प्रचार मोहिमेसाठी एक गीत देखील जारी होणार आहे आणि त्यांच्या हस्ते निधीसाठी प्रमुख कॉर्पोरेट सामाजिक उत्तरदायित्व  योगदानकर्त्यांचा सत्कार होणार आहे.
कंपनी कायदा, 2013 च्या कलम 135 अंतर्गत सशस्त्र सेना ध्वज दिन निधीमध्ये केलेले कॉर्पोरेट योगदान सीएसआर दायित्व पूर्ण करण्यासाठी पात्र आहे.
S.Kane/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
पंतप्रधान कार्यालय
क्रीडा क्षेत्रातील भावी वाटचालीच्या दृष्टीने भारताची तयारी करण्याबाबत केंद्रीय मंत्री अनुराग सिंह ठाकूर यांचा लेख
21 ऑगस्ट 2021
क्रीडा क्षेत्रातील भावी वाटचालीच्या दृष्टीने भारताची तयारी करण्याबाबत केंद्रीय युवक कल्याण आणि क्रीडा आणि माहिती आणि प्रसारण मंत्री अनुराग सिंह ठाकूर यांचा एक लेख पंतप्रधान कार्यालयाने सामायिक केला आहे. क्रीडा क्षेत्रातील भावी वाटचालीच्या दृष्टीने भारताची तयारी करण्याबाबत त्यांनी हा लेख लिहिला आहे.
पंतप्रधान कार्यालयाने ट्विट केले:
"केंद्रीय मंत्री @ianuragthakur यांनी क्रीडा क्षेत्रातील भावी वाटचालीच्या दृष्टीने भारताची तयारी करण्याबाबत लिहिलेला लेख."
मंत्रिमंडळ
राष्ट्रीय अन्न तंत्रज्ञान,उद्योजकता आणि व्यवस्थापन संस्था विधेयक 2019, संसदेत मांडायला मंत्रिमंडळाची मंजुरी राष्ट्रीय अन्न तंत्रज्ञान,उद्योजकता आणि व्यवस्थापन संस्था विधेयक 2019, संसदेत मांडायला मंत्रिमंडळाने मंजुरी दिली आहे
हरियाणातल्या कुंडली इथल्या, राष्ट्रीय अन्न तंत्रज्ञान,उद्योजकता आणि व्यवस्थापन संस्था आणि तामिळनाडूतल्या तंजावर इथल्या भारतीय अन्न प्रक्रिया तंत्रज्ञान संस्थेला राष्ट्रीय महत्वाच्या संस्था हा दर्जा बहाल करणे हा या विधेयकाचा उद्देश आहे.
लाभ-
यामुळे नावीन्यतेचा उपयोग करत या संस्था जागतिक दर्जाचे शिक्षण आणि संशोधन प्रदान करण्यासाठी समर्थ होणार आहेत.
उपराष्ट्रपती कार्यालय
जम्मू काश्मीरच्या पुनर्रचनेमुळे सीमापार दहशतवादाला आळा बसेल आणि समावेशक विकासाला चालना मिळेल- उपराष्ट्रपती
नवी दिल्ली, 14 ऑक्टोबर 2019
जम्मू काश्मीरची पुनर्रचना करुन राज्याचे दोन केंद्रशासित प्रदेश केल्यामुळे समावेशक विकासाला प्रोत्साहन मिळून सीमापार दहशतवादाला आळा बसेल असे उपराष्ट्रपती एम व्यंकय्या नायडू यांनी म्हटले आहे. सियरा लियोनची राजधानी फ्रीटाऊन येथे भारतीय समुदायाला ते संबोधित करत होते. भारताचा एक शेजारी, दहशतवादी कारवायांना खतपाणी घालून, त्यासाठी पैसा पुरवून त्रास निर्माण करत असल्याबद्दल त्यांनी चिंता व्यक्त केली.
दहशतवाद हा मानवतेचा शत्रू असून दहशतवादाशी संबंधित घटनांमध्ये हजारो लोक मारली गेली आहेत. दहशतवादाला धर्म नसतो असे सांगून दहशतवादाला खतपाणी घालणाऱ्या राष्ट्राला एकाकी ठेवण्यासाठी जागतिक समुदायाने एकत्र यावे असे आवाहन त्यांनी केले.
B.Gokhale/N.Chitale/P.Malandkar
(Visitor Counter : 72
विज्ञान आणि तंत्रज्ञान मंत्रालय
"जागतिक निरामयतेसाठी वैश्विक विज्ञान" या शीर्षकाअंतर्गत दिल्लीतील राष्ट्रीय मीडिया सेंटरमध्ये केंद्रीय मंत्री डॉ. जितेंद्र सिंह यांनी राष्ट्रीय विज्ञान दिन 2023 ची संकल्पना केली विशद
भारत 2023 मध्ये प्रवेश करत असताना, ही संकल्पना जागतिक पटलावरचा भारताचा वाढता दबदबा आणि आंतरराष्ट्रीय क्षेत्रातला ठळक वावर दर्शवते - डॉ. जितेंद्र सिंह
नवी दिल्ली, 9 जानेवारी 2023
केंद्रीय  विज्ञान आणि तंत्रज्ञान राज्यमंत्री डॉ जितेंद्र सिंह यांनी आज “ग्लोबल सायन्स फॉर ग्लोबल वेलबीइंग” अर्थात "वैश्विक निरामयतेसाठी वैश्विक विज्ञान" या शीर्षकाअंतर्गत दिल्लीतील राष्ट्रीय मीडिया केंद्रात राष्ट्रीय विज्ञान दिन 2023 ची संकल्पना विशद केली.
भारत 2023 मध्ये प्रवेश करत असताना, ही संकल्पना भारताची उदयोन्मुख जागतिक भूमिका आणि आंतरराष्ट्रीय क्षेत्रात वाढता वावर दर्शवते असे मंत्री म्हणाले.
डॉ जितेंद्र सिंह म्हणाले की, “ग्लोबल सायन्स फॉर ग्लोबल वेलबीइंग” ची संकल्पना जी-20 चे अध्यक्षपद स्वीकारणाऱ्या भारताशी पूर्णपणे सुसंगत आहे, आशिया, आफ्रिका आणि दक्षिण अमेरिका या विकसनशील देशांच्या जागतिक दक्षिणेकडील देशांचा तो आवाज बनेल.
डॉ जितेंद्र सिंह म्हणाले, भारताने पंतप्रधान मोदींच्या नेतृत्वाखाली राष्ट्रांच्या समुदायात जागतिक ठळक वावर प्राप्त केला आहे आणि जागतिक आव्हानांना तोंड देण्यासाठी आम्ही परिणामाभिमुख जागतिक सहकार्यासाठी तयार आहोत. ते म्हणाले, जेव्हा चिंता, आव्हाने आणि मापदंडांनी जागतिक परिमाण ग्रहण केले आहे, तेव्हा निवारण देखील जागतिक स्वरूपाचे असले पाहिजे.
राष्ट्रीय विज्ञान दिन  दरवर्षी 28 फेब्रुवारी रोजी ‘रमण इफेक्ट’ शोधाचे स्मरण म्हणून साजरा केला जातो.
डॉ जितेंद्र सिंह यांनी माहिती दिली की ग्लोबल सायन्स फॉर ग्लोबल वेलबीइंग संकल्पनेची निवड ही वैश्विक निरामयतेवर परिणाम करणाऱ्या जागतिक स्तरावरील वैज्ञानिक मुद्द्यांची सार्वजनिक दखल घेण्याच्या उद्देशाने केली आहे.
ते म्हणाले, आज भारतीय वैज्ञानिक प्रगती प्रयोगशाळेपासून प्रत्यक्षात साकारली आहे, विज्ञानाच्या अनुप्रयोगांचा उपयोग घरोघरी सामान्य माणसाकरिता “सुखकर जीवनासाठी” केला जात आहे.
डॉ जितेंद्र सिंह म्हणाले, देशातील विज्ञान आणि तंत्रज्ञान परिसंस्थेने गेल्या साडेआठ वर्षांत अनेक नवीन ऐतिहासिक सुधारणा सुरू करून देशासाठी दूरगामी परिणाम घडवून आणले आहेत.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 144
पंतप्रधान कार्यालय
पंतप्रधानांकडून अटल बिहारी वाजपेयी यांना जयंतीनिमित्त आदरांजली
पंतप्रधान नरेंद्र मोदी यांनी अटल बिहारी वाजपेयी यांना, त्यांच्या जयंतीनिमित्त अभिवादन केले.
"माजी पंतप्रधान अटल बिहारी वाजपेयी यांना, त्यांच्या जयंतीनिमित्त शतशः प्रणाम. आपल्या दूरदर्शी नेतृत्वाने त्यांनी देशाचा विकास अभूतपूर्व उंचीवर नेला. सशक्त आणि समृद्ध भारताच्या निर्मितीसाठी त्यांनी केलेले प्रयत्न सदैव स्मरणात राहतील. ", असे पंतप्रधानांनी म्हटले आहे.
U.Ujgare/V.Sahajrao/P.Kor
संरक्षण मंत्रालय
भारताला जागतिक उत्पादन केंद्र बनवण्यासाठी निर्दोष जमीन व्यवस्थापन अनिवार्यः संरक्षण मंत्री राजनाथ सिंग यांचे जमीन वापर सॉफ्टवेअरवरील वेबिनारमध्ये प्रतिपादन
संरक्षण खात्याच्या जमिनीचा सर्वोत्तम वापर करण्यासाठी डीजीडीई विकसित सॉफ्टवेअर
नवी दिल्ली, 4 ऑगस्ट 2022
संरक्षण मंत्री राजनाथ सिंग यांनी केंद्र आणि राज्य सरकारांच्या विभागांना भारताला जर जागतिक उत्पादन केंद्र बनवायचे असेल तर जमीन व्यवस्थापन पद्धती निर्दोष असली पाहिजे, याची सुनिश्चिती करण्याचे आवाहन केले आहे. ते आज उपग्रह आणि मानवरहित रिमोट वाहन उपक्रम उत्कृष्टता केंद्राने  विकसित केलेल्या भौगोलिक माहिती प्रणालीवर  आधारित उपयोजनद्वारे माहितीचा प्रसार करण्याकरता आयोजित वेबिनारच्या उद्घाटन सत्रात बोलत होते. या उपयोजनांचा वापर सर्व केंद्र आणि राज्य सरकारांचे विभाग, नगरपालिका आणि विकास प्राधिकरणे यांना ही प्रणाली करता येणार आहे.
संरक्षणमंत्री म्हणाले की खासगी क्षेत्राच्या सहकार्याने, सीओई-एसयूआरव्हीईआय जमिनीचे सर्वेक्षण, विश्लेषण आणि व्यवस्थापनाशी संबंधित देशाच्या आवश्यकता भागवणारे एक थांबा केंद्र म्हणून होण्याच्या दिशेने झपाट्याने पुढे जात आहे. सीओई-एसयूआरव्हीईआयने विकसित केलेले उपयोजनांमध्ये बदल त्वरित शोधणे, जमिनीच्या वापराचे विश्लेषण आणि 3D प्रतिमा विश्लेषण यांचा समावेश आहे.
कृत्रिम बुद्धिमत्तेवर आधारित चेंज डिटेक्शन सॉफ्टवेअर हे संरक्षण खात्याच्या जमिनीवर झालेली अनधिकृत बांधकामे आणि अतिक्रमणे त्वरित शोधून काढते. या उपयोजनात नॅशनल रिमोट सेन्सिंग केंद्रांकडे आलेल्या उपग्रहीय प्रतिमांचा उपयोग केला जातो आणि ते सर्व 62 कँटोन्मेंट बोर्ड  भागांत तैनात केले आहे. या सॉफ्टवेअरच्या माध्यमातून कँटोन्मेंट बोर्डाचे मुख्य कार्यकारी अधिकारी जमिनीवर कायमस्वरूप कोणते बदल झाले आहेत, ते ओळखण्यास सक्षम होतात आणि हे बदल अधिकृत आहेत की सक्षम अधिकार्याच्या परवानगीविना करण्यात आले आहेत, हे तपासण्यासाठीही ते सक्षम होतात. यामुळे सीईओंना अनधिकृत बांधकामे किंवा अतिक्रमणांविरोधात आवश्यक ती प्रशासकीय कारवाई योग्य वेळेत सुरू करण्यास मदत होते. याआधी, अशी अनधिकृत बांधकामे आणि अतिक्रमणे ही प्रत्यक्ष तेथे जाऊन पाहून शोधावी लागत होती. राजनाथ सिंग यांनी हे स़ॉफ्टवेअर परिणामकारक आणि वेळेची बचत करणारे आहे, ज्यामुळे जमीन धारणा विभाग आणि जमीन वापर करणाऱ्या विभागांची देखरेख करण्याची क्षमता वाढेल, असे सांगितले. तसेच अनधिकृत बांधकामे आणि अतिक्रमणांना रोखता येईल.
नॅसंट इन्फोटेक्नॉलॉजीज प्रा. लि. च्या सक्रीय सहभागाने विकसित करण्यात आलेल्या जमीन वापर विश्लेषण सॉफ्टवेअर देशाच्या कोणत्याही भागात असलेल्या कोणत्याही जागेचे विश्लेषण जीआयएस आणि आरएसच्या  तंत्रज्ञानाच्या माध्यमातून करता येते. संरक्षण मंत्री म्हणाले की, केवळ संरक्षण मंत्रालयच नव्हे तर हे साधन इतर सरकारी आणि राज्यांच्या विभागांनाही सहाय्यकारी आहे. असित्वात असलेल्या जमिनीचा सर्वोत्कृष्ट वापर होईल, याची सुनिश्चिती ते करते. सीओई-एसयूआरव्हीईआयच्या 3D प्रतिमा विश्लेषण आणि पर्वतीय प्रदेशांतील जमिनीच्या प्रत्यक्ष प्रतिमा पाहण्याची क्षमता असलेले सॉफ्टवेअर विकसित करण्याच्या प्रयत्नांची त्यांनी प्रशंसा केली.
S.Patil/U.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
कृषी मंत्रालय
नवी दिल्लीतील स्वातंत्र्यदिनाच्या सोहळ्यात सहभागी होण्यासाठी विविध क्षेत्रातील विशेष पाहुणे आमंत्रित
सरपंच, शिक्षक, परिचारिका, शेतकरी, मच्छीमार यांना स्वातंत्र्यदिन सोहळ्याला उपस्थित राहण्याचे निमंत्रण
प्रधानमंत्री किसान सन्मान निधी योजनेचे महाराष्ट्रातील दोन लाभार्थी विशेष पाहुणे म्हणून लाल किल्ल्यावर स्वातंत्र्यदिन सोहळ्याचे होणार साक्षीदार
यंदा 15 ऑगस्ट रोजी लाल किल्ल्यावर पंतप्रधानांच्या हस्ते स्वातंत्र्यदिनाच्या ध्वजारोहण कार्यक्रमाला देशभरातून सुमारे 1,800 विशेष पाहुणे उपस्थित राहणार आहेत.
देशाला स्वातंत्र्य मिळून 75 वर्षे पूर्ण होत असताना, यंदा व्हायब्रंट व्हिलेजचे सरपंच, शिक्षक, परिचारिका, शेतकरी, मच्छीमार, नवी दिल्लीतील सेंट्रल व्हिस्टा प्रकल्पाच्या उभारणीत मदत करणारे श्रमयोगी, खादी क्षेत्रातील कर्मचारी, राष्ट्रीय पुरस्कार विजेते शालेय शिक्षक, सीमा रस्ते संघटनेचे कामगार आणि ज्यांनी देशाच्या विविध भागात अमृत सरोवर प्रकल्प आणि हर घर जल योजना प्रकल्पांसाठी सहाय्य आणि कार्य केले आहे त्यांना त्यांच्या जोडीदारासह या वर्षी नवी दिल्ली येथे होणाऱ्या स्वातंत्र्यदिनाच्या सोहळ्याला उपस्थित राहण्यासाठी आमंत्रित करण्यात आले आहे.
महाराष्ट्र राज्यातील प्रधानमंत्री किसान सन्मान निधी योजनेचे  दोन लाभार्थी, 15 ऑगस्ट 2023 रोजी दिल्लीतील ऐतिहासिक लाल किल्ला येथे विशेष पाहुणे म्हणून उपस्थित राहून स्वातंत्र्य दिनाच्या सोहळ्याचे साक्षीदार होतील. लाल किल्ल्यावरून पंतप्रधान नरेंद्र मोदी यांचे राष्ट्राला उद्देशून केलेले भाषण ऐकण्यासाठी ज्या 1,800 व्यक्तींना आमंत्रित करण्यात आले आहे त्या विशेष पाहुण्यांमध्ये या योजनेचे पन्नास  लाभार्थी, त्यांच्या कुटुंबांसह उपस्थित राहणार आहेत. 'जनभागीदारी' या दृष्टीकोनाच्या अनुषंगाने, या सोहळ्याचा भाग होण्यासाठी भारतभरातील सर्व स्तरातील लोकांना निमंत्रित करण्यासाठी सरकारने पुढाकार घेतला आहे.
स्वातंत्र्यदिनी लाल किल्ल्यावरील सोहळ्याला उपस्थित राहण्याच्या निमंत्रणाबद्दल बोलताना पुणे जिल्ह्यातील बारामतीमधील ढेकळवाडी येथील अशोक सुदाम घुले म्हणाले, “मला कधीच वाटले नव्हते की, मी नवी दिल्लीतील लाल किल्ल्यावर जाऊ शकेन. स्वातंत्र्यदिनी तिथे जाणे म्हणजे स्वप्नपूर्तीसारखे आहे.” पीएम -किसानचे लाभार्थी असलेले घुले दीड एकर जमिनीवर ऊस पिकवणारे शेतकरी आहेत.
दुसरे लाभार्थी ठाणे जिल्ह्यातील मुरबाडमधील वैशाखरे येथील विजय गोतीराम ठाकरे हे पारंपरिक भात उत्पादक शेतकरी आहेत आणि ते भाजीपाल्याचेही उत्पादन घेतात. ते 2019 पासून पीएम -किसान योजनेचे लाभार्थी आहेत. त्यांना त्यांच्या पत्नीसह स्वातंत्र्य दिनाच्या सोहळ्याचे साक्षीदार होण्यासाठी विशेष पाहुणे म्हणून दिल्लीला जाण्याची संधी मिळाल्याबद्दल त्यांनी आभार व्यक्त केले आहेत.
पीएम -किसान ही केंद्र सरकारची योजना असून देशभरातील सर्व शेतीयोग्य जमीनधारक शेतकरी कुटुंबांना काही निकषांच्या अधीन राहून आर्थिक सहाय्य प्रदान करणे हा या योजनेचा उद्देश आहे. या योजनेअंतर्गत, वार्षिक 6,000/- रुपयांची रक्कम 2,000/- रुपयांच्या तीन समान हप्त्यांमध्ये थेट शेतकऱ्यांच्या आधार संलग्न बँक खात्यांमध्ये हस्तांतरित केली जाते.
श्रम आणि रोजगार मंत्रालय
कोविड महामारी असूनही जुलै 2020 मध्ये ईपीएफओची आपल्या सदस्यांच्या केवायसीच्या अद्ययावतीकरणात लक्षणीय प्रगती
आपल्या सदस्यांच्या यूएएनमधील 2.39 लाख आधार क्रमांक, 4.28 लाख मोबाईल क्रमांक आणि 5.26 लाख बँक खात्यांचे अद्ययावतीकरण
नवी दिल्ली, 22 ऑगस्ट 2020
जुलै 2020 मध्ये ईपीएफओ अर्थात कर्मचारी भविष्य निर्वाह निधी संघटनेने आपल्या सदस्यांच्या यूएएनमधील 2.39 लाख आधार क्रमांक, 4.28 लाख मोबाईल क्रमांक आणि 5.26 लाख बँक खात्यांचे यशस्वीरित्या अद्ययावतीकरण केले. देशाला कोविड-19 महामारीच्या अभूतपूर्व आव्हानाला तोंड द्यावे लागत असताना सामाजिक अंतराच्या संकल्पनेला अतिशय महत्व प्राप्त झाले आहे. देशातील प्रमुख सामाजिक सुरक्षा संघटना म्हणून ईपीएफओ आपल्या सदस्यांना डिजिटल माध्यमातून जवळपास किमान संपर्कासह विनाअडथळा सेवा देण्यासाठी प्रयत्नांची पराकाष्ठा करत आहे. आपल्या ऑनलाईन सेवांची उपलब्धता आणि व्याप्ती वाढवण्याचे प्रयत्न करताना आपल्या सदस्यांना आपल्या सेवा ऑनलाईन माध्यमातून उपलब्ध करून देण्यासाठी या संघटनेने नो युअर कस्टमर माहितीचे सातत्याने अद्ययावतीकरण केले आहे.
केवायसी अद्ययावतीकरण ही एक वेळची प्रक्रिया असून त्यामुळे आपल्या सदस्यांची ओळख पडताळणी त्यांच्या यूएएन अर्थात सार्वात्रिक खाते क्रमांकाला केवायसी तपशीलाशी जोडून करता येते. एकदा ही प्रक्रिया पूर्ण झाली आणि जोडलेल्या केवायसी तपशीलाची पुष्टी झाली की ईपीएफओ सदस्य डिजिटल माध्यमातून ईपीएफओकडून दिल्या जाणाऱ्या सेवा प्राप्त करण्यासाठी पात्र होतो.
आपले सदस्य आणि कर्मचारी यांच्या सुरक्षेसाठी संघटनेने अतिशय जागरुकतेने आपल्या सदस्यांच्या केवायसी अद्ययावतीकरणाच्या धोरणाचा अंगिकार केला आहे. आपल्या मनुष्यबळाला वर्क फ्रॉम कामाची सुविधा देऊन ही महत्त्वाची कामगिरी त्यांच्यावर सोपवली आहे. ईपीएफओच्या कर्मचाऱ्यांपैकी बऱ्याच कर्मचाऱ्यांवर केवायसी अद्ययावतीकरणाची जबाबदारी सोपवली आहे. वर्क फ्रॉम होम कामामध्ये तपशीलामध्ये सुधारणा करण्याच्या जबाबदारीचाही समावेश आहे. एक कालबद्ध कार्यक्रमाच्या स्वरुपात हे काम हाती घेतले असून त्यातून उत्साहवर्धक परिणाम मिळत आहेत. या अद्ययावतीकरण प्रक्रियेमुळे ईपीएफओच्या सदस्यांना डिजिटल माध्यमातून ईपीएफओच्या सेवा मिळवणे आणि आपल्या गरजांसाठी ईपीएफओच्या कोणत्याही कार्यालयात जाऊन प्रत्यक्ष संपर्कात येण्याची गरज टाळणे शक्य झाले आहे.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 75
वाणिज्य आणि उदयोग मंत्रालय
आठ प्रमुख उद्योगांचा मे महिन्यातला निर्देशांक
नवी दिल्ली, 1 जुलै 2019
आठ प्रमुख उद्योगांचा या मे महिन्यातला एकत्रित निर्देशांक 138.7 होता. गेल्या वर्षीच्या मे महिन्याच्या निर्देशांकाच्या तुलनेत यात 5.1 टक्के वाढ झाली आहे.
गेल्या मे महिन्याच्या तुलनेत या मे महिन्यात कोळसा उत्पादनात 1.8 टक्के वाढ झाली आहे.
गेल्या मे महिन्याच्या तुलनेत, या मे मधे कच्च्या तेलाच्या उत्पादनात 6.9 टक्के घट, तर खत उत्पादनातही 1 टक्का घट झाली आहे.
याच काळात पोलाद उत्पादनात 19.9 टक्के वाढ झाली तर सिमेंट उत्पादनात 2.8 टक्के वाढ झाली. या मे मधे, गेल्या मे महिन्याच्या तुलनेत वीज निर्मितीत 7.2 टक्के वाढ झाली आहे.
B.Gokhale/N.Chitale/D.Rane
(Visitor Counter : 70
वाणिज्य आणि उदयोग मंत्रालय
द्विपक्षीय व्यापार वाढवण्यासाठी भारत-कॅनडा चेंबर ऑफ कॉमर्सचे प्रतिनिधीमंडळ भारत दौऱ्यावर
नवी दिल्ली, 22 फेब्रुवारी 2019
भारत-कॅनडा चेंबर ऑफ कॉमर्सचे उच्चस्तरीय प्रतिनिधीमंडळ द्विपक्षीय व्यापार संबंध वाढवण्यासाठी आणि संयुक्त गुंतवणुकीच्या संधींवर चर्चा करण्यासाठी 10 दिवसांच्या भारतभेटीवर आले होते. प्रतिनिधीमंडळाने चंदिगढ, चेन्नई, पणजी, हैदराबाद आणि दिल्लीला भेट दिली.
पायाभूत विकास, माहिती आणि दूरसंवाद तंत्रज्ञान, प्रगत निर्मिती, वित्तीय सेवा, पर्यटन, शिक्षण आणि कौशल्य विकास अशा क्षेत्रांवर प्रतिनिधीमंडळाचा भर होता, अशी माहिती भारत-कॅनडा चेंबर ऑफ कॉमर्सचे अध्यक्ष प्रमोद गोयल यांनी दिली.
तंत्रज्ञान हस्तांतरण आणि व्यापार सुगम करण्याची ग्वाही भारत व्यापार प्रोत्साहन परिषदेने  प्रतिनिधीमंडळाला दिली.
N. Sapre/S.Kakade/D. Rane
(Visitor Counter : 74
युवा व्यवहार आणि क्रीडा मंत्रालय
विविध खेळाडूंना परदेशी प्रशिक्षण आणि स्पर्धांमध्ये सहभाग घेण्यासाठी, मिशन ऑलिंपिक विभागाकडून आर्थिक मदत मंजूर
युवा व्यवहार आणि क्रीडा मंत्रालयाच्या अखत्यारीतील मिशन ऑलिंपिक सेल  ने 15 आणि 16 फेब्रुवारी रोजी 10 जुडोका, 2 बॅडमिंटन खेळाडू आणि 3 तलवारबाजी खेळाडूंना प्रशिक्षण तसेच स्पर्धे  साठी आर्थिक सहाय्य मंजूर केले.
10 जुडोका, ज्यात 3 टॉप्स अंतर्गत विकसित खेळाडू आणि 7 राष्ट्रीय उत्कृष्टता केंद्रातील खेळाडूंचा समावेश आहे. हे खेळाडू 21 दिवस उझबेकिस्तान आणि जॉर्जियामध्ये प्रशिक्षण घेतील, तसंच या कालावधीत उझबेकिस्तान, जॉर्जिया आणि तुर्कीये इथे होणाऱ्या 3 ग्रँड स्लॅम स्पर्धांमध्ये देखील ते भाग घेतील.
खेळाडूंचे स्पर्धा सहभाग शुल्क, विमान भाडे, निवास/बोर्डिंग, वैद्यकीय विमा, स्थानिक प्रवास आणि इतर खर्चांसह भोजनाचा खर्च भारतीय क्रीडा प्राधिकरण  करणार आहे.
मिशन ऑलिंपिक सेलने जर्मन खुली बॅडमिंटन स्पर्धा, ऑल इंग्लंड अजिंक्यपद, स्विस खुली बॅडमिंटन स्पर्धा, ऑर्लीयन्स मास्टर्स आणि स्पेन मास्टर्स या आंतराष्ट्रीय स्पर्धांमध्ये सहभागी होण्यासाठीच्या दोन बॅडमिंटनपटूंच्या खर्चालाही मंजूरी दिली आहे.
तलवारबाजीमध्ये, तलवारबाज लैश्राम मोरांबा, श्रेया गुप्ता आणि ओयनम जुबराज सिंग यांना मार्चमध्ये ताश्कंद इथे होणाऱ्या कॅडेट आणि ज्युनियर आशियाई अजिंक्यपद स्पर्धेत सहभागी होण्यासाठी आर्थिक सहाय्य मंजूर करण्यात आले आहे, तर जलतरणपटू श्रीहरी नटराज ला सिंगापूर आणि राष्ट्रीय अजिंक्यपद स्पर्धेमधील सहभागासाठी त्यांचे वैयक्तिक प्रशिक्षक निहार आमीन आणि फिजिओथेरपिस्ट कार्तिकेयन बालवेंकटेशन यांच्या सेवांसह आर्थिक सहाय्य दिले जाणार आहे.
दोन दिवसीय बैठकीदरम्यान, भारतीय क्रीडा प्राधिकरण  आणि विविध राष्ट्रीय महासंघांच्या प्रतिनिधींसह मिशन ऑलिंपिक सेलच्या सदस्यांनी आगामी आशियाई क्रीडास्पर्धा आणि पॅरिस ऑलिम्पिकसाठीच्या आराखड्यावर चर्चा केली.
वस्त्रोद्योग मंत्रालय
वस्त्रोद्योग मंत्रालयाने देशभरातील 30.53 लाख हस्तकला कारागिरांना आणि 30.90 लाख हातमाग विणकरांना पहचान कार्ड केली वितरित
नवी दिल्ली, 29 मार्च 2023
वस्त्रोद्योग मंत्रालयाने पहचान  उपक्रमाच्या आरंभापासून देशभरातील 30.53 लाख हस्तकला कारागिरांना आणि 30.90 लाख हातमाग विणकरांना पहचान कार्ड जारी केली आहेत,अशी माहिती केंद्रीय वस्त्रोद्योग राज्यमंत्री श्रीमती दर्शना जरदोश यांनी आज लोकसभेत एका प्रश्नाच्या लेखी उत्तरात दिली कार्डधारकांचे तपशील हस्तकला आणि हातमाग विकास आयुक्त कार्यालयाच्या संकेतस्थळावर उपलब्ध आहेत.
मागील तीन वर्षात पहचान कार्डधारक लाभार्थ्यांना मिळालेल्या मुद्रा कर्जाचे राज्यनिहाय तपशील पुढील परिशिष्टात जोडलेले आहेत.
हस्तशिल्प विकास आयुक्त कार्यालयाने एकूण 28,597 कारागिरांना विविध रचना आणि कौशल्य हस्तकलांसाठी प्रशिक्षित केले आहे.
भारतीय चटई तंत्रज्ञान संस्था , भदोही आणि इंडियन इन्स्टिट्यूट ऑफ हॅन्डलूम टेक्नॉलॉजी , वाराणसी या संस्था पूर्वीपासून उत्तर प्रदेशमध्ये कारागीर आणि विणकरांच्या सर्वांगीण विकासासाठी कार्यरत आहेत.
परिशिष्ट
मुद्रा कर्जासाठी गेल्या तीन वर्षात  हस्तकला कारागीर आणि हातमाग विणकरांच्या अर्जांची राज्यनिहाय संख्या.
|
|
Sr. No.
|
|
State wise No. of applications of Handicrafts Artisans & Handloom weavers for MUDRA loan during last three years .
|
|
State
|
|
No. of beneficiaries
|
|
-
|
|
Andhra Pradesh
|
|
11,671
|
|
-
|
|
Arunachal Pradesh
|
|
23
|
|
-
|
|
Assam
|
|
316
|
|
-
|
|
Bihar
|
|
169
|
|
-
|
|
Chhattisgarh
|
|
100
|
|
-
|
|
Delhi
|
|
37
|
|
-
|
|
Goa
|
|
7
|
|
-
|
|
Gujarat
|
|
431
|
|
-
|
|
Haryana
|
|
169
|
|
-
|
|
Himachal Pradesh
|
|
60
|
|
-
|
|
Jammu & Kashmir
|
|
1,993
|
|
-
|
|
Jharkhand
|
|
35
|
|
-
|
|
Karnataka
|
|
558
|
|
-
|
|
Kerala
|
|
1,981
|
|
-
|
|
Madhya Pradesh
|
|
295
|
|
-
|
|
Maharashtra
|
|
547
|
|
-
|
|
Manipur
|
|
9
|
|
-
|
|
Meghalaya
|
|
6
|
|
-
|
|
Mizoram
|
|
22
|
|
-
|
|
Nagaland
|
|
83
|
|
-
|
|
Odisha
|
|
306
|
|
-
|
|
Pondicherry
|
|
6
|
|
-
|
|
Punjab
|
|
59
|
|
-
|
|
Rajasthan
|
|
1,230
|
|
-
|
|
Sikkim
|
|
19
|
|
-
|
|
Tamilnadu
|
|
25,576
|
|
-
|
|
Telangana
|
|
1,768
|
|
-
|
|
Uttar Pradesh
|
|
1,158
|
|
-
|
|
Uttarakhand
|
|
60
|
|
-
|
|
West Bengal
|
|
137
|
|
|
|
Total
|
|
48,831S.Patil/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92